**ПРИЛОЖЕНИЕ №3.2.**

**Въпросник: Физиологичен режим на труд и почивка**

|  |  |  |  |  |  |  |
| --- | --- | --- | --- | --- | --- | --- |
| **№** | **въпрос** | **Отговор, съответстващ на приложимото законодателство**  **да / не** | **нормативно основание** | **текст на нормативното основание** | **пример за добра практика / пояснение по правилното прилагане**  **на нормативното основание** | **нормативно основание,**  **в ИС**  **ДА/НЕ** |
| 1. | Във вашето предприятие разработен ли е физиологичен режим на труд и почивка? | да | Чл.2 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Физиологични режими на труд и почивка по време на работа се разработват и въвеждат при всички видове трудова дейност и във всички фирми и организации, независимо от формата на собственост, когато е изпълнено условието по чл. 9. | Основният смисъл от въвеждането на физиологичен режим на труд и почивка е да се достигне адаптивен баланс между състоянието на дейност и покой. По този начин се противодейства на умората и износването на организма, а също така се поддържа висока работоспособност. | не |
| 2 | Сами ли разработихте физиологичния режим на труд и почивка? | не | Чл.4 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Работодателят възлага на служба по трудова медицина или на специалисти, работещи в областта на трудовата медицина, да разработят подходящи режими на труд и почивка за съответния вид труд. | Разработването на физиологичен режим на труд и почивка за различните дейности се извършва от служба по трудова медицина или на специалисти, работещи в областта на трудовата медицина предварително избрани от работодателя. | да |
| 3 | Информирахте ли работещите за възможните неблагоприятни последици за здравето и работоспособността от нерационални режими на труд и почивка? | да | Чл.3, ал.2 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Работодателят информира работещите за възможните неблагоприятни последици за здравето и работоспособността от нерационални режими и обсъжда с комитетите и групите по условия на труд възможностите за въвеждане на физиологични режими на труд и почивка. | Работещите биват информирани какви здравни последици за тях би имало неспазването на физиологичния режим на труд и почивка (напр. би могло да доведе до сърдечно-съдови заболявания, метаболитни заболявания, психологични заболявания и др.) | не |
| 4 | Извършена ли е предварително оценка на работните места по отношение тежест на трудовата дейност и фактори на работната среда? | да | Чл.5, т.1 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | За разработване и въвеждане на физиологични режими на труд и почивка работодателят осигурява извършването на:  оценка на работните места за определяне на вида, тежестта и напрежението на трудовата дейност, факторите на работната среда и организацията на трудовия процес | При оценката се ползват измерванията на факторите на работната среда, за да се прецени дали работата се извършва при оптимална температура и влажност или се работи в условията на прегряващ или преохлаждащ микроклимат. Взема се под внимание тежестта на труда, нервно-психическото напрежение, както и създадената организация на труд. | не |
| 4 | Осигурихте ли разработването и въвеждането на физиологичен режим на труд и почивка за всеки вид труд | да | Чл.8 от Наредба № № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Физиологични режими на труд и почивка се разработват за конкретен вид труд в зависимост от вида на работата, тежестта и напрежението на труда, промените в работоспособността на работещите, състоянието на факторите на работната среда и трудовия процес и резултатите от оценката на риска за здравето на работещите съгласно изискванията на приложението. | Работодателят възлага на специалист разработването на физиологичен режим на труд и почивка за всеки конкретен вид труд и след това го въвежда като го включва в правилника за вътрешния трудов ред. | да |
| 5 | Изключихте ли времето за почивките, които се използват за отдих и възстановяване от рамките на работния ден (работната смяна)? | не | Чл.6, ал.2 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Времето за почивките по ал. 1 се включва в рамките на работния ден (работната смяна). | Физиологичните режими на труд и почивка включват почивки, които се използват за отдих и възстановяване. Времето за тези почивки се включва в рамките на работния ден (работната смяна). | не |
| 6 | Включихте ли физиологичните режими на труд и почивка в правилника за вътрешния трудов ред на предприятието? | да | Чл.7 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Физиологичните режими на труд и почивка се включват в правилника за вътрешния трудов ред на предприятието и се довеждат до знанието на работещите | Разпределението на работното време се установява в правилника за вътрешния трудов ред на предприятието. В Правилника за вътрешния трудов ред се определят и почивките по време на работа. | не |
| 7 | Регламентирах-те ли почивки за отдих и възстановяване за работещите на 4-часов работен ден? | не | Чл.9, т.2 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Регламентирани почивки за отдих и възстановяване по време на работа се въвеждат, когато продължителността на работния ден (работната смяна) превишава 6 часа. | За 4-часов работен ден работодателят няма задължение да регламентира почивки по време на работа. По свое усмотрение той може да въведе такива. | не |
| 8 | Имате ли оценка на ефективността от въвеждането на физиологичен режим на труд и почивка? | да | Чл.10 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Оценка на ефективността от въвеждането на физиологичен режим на труд и почивка се извършва една година след въвеждането му. | Службата по трудова медицина анализира здравното състояние на работещите една година след въвеждането на физиологичния режим на труд и почивка и го сравнява със здравното състояние преди да бъде въведен такъв. При изготвянето на анализ могат да се ползват и анкети, предоставени на работниците, за да се вземе и тяхното мнение при изготвянето на анализа. | да |
| 9 | Вие ли оценихте ефективността от въвеждането на физиологичен режим на труд и почивка? | не | Чл.10 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Оценката се прави от службата по трудова медицина или от специалисти, работещи в областта на трудовата медицина, на основата на физиологични и здравни критерии. | След анализа СТМ (специалистите в областта на трудовата медицина) преценява дали да внесе корекции в така въведения физиологичен режим на труд и почивка или да го остави без промяна. Оценката на ефективността се предоставя в писмен вид на работодателя, който взема окончателното решение. | не |
| 10 | Съобразихте ли вида на почивките с натоварването на работещите? | да | Чл.11, ал.1 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Видът на регламентираните почивки в зависимост от начина на използването им (активни, полупасивни или пасивни) се определя от преобладаващия вид натоварване на работещите и от факторите на работната среда и трудовия процес | Съобразява се натоварването на работещите, напр. при активна работа - почивките са пасивни. Съобразяват се факторите на работната среда. Напр., ако работният процес е в помещения с ниска температура, то помещенията за почивка са добре отоплени. | не |
| 11 | Почивките на работното място ли се провеждат? | не | Чл.11, ал.2 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Регламентираните почивки по време на работа се провеждат извън работното място в специално обзаведени помещения или площадки (зони за почивка или рекреационни възли). | Работодателят осигурява специално обзаведени помещения за почивка или зони за възстановяване на силите, изразходени в трудовия процес. Те се съобразяват с броя на работещите, които ги ползват. | да |
| 12 | Осигурихте ли информация на работещите за най-подходящия за тяхната работа вид почивки? | да | Чл.11, ал.4 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Работодателят осигурява информация на работещите за най-подходящия вид регламентирани почивки във връзка с изпълняваната от тях работа съгласно изискванията на т. 16, 17 и 18 от приложението. | Работодателят осигурява информация на работещите за най-подходящия вид регламентирани почивки (активни, полупасивни и пасивни) във връзка с изпълняваната от тях работа. Работещите съобразно личните си предпочитания сами избират начина на тяхното прекарване. | да |
| 13 | Една почивка по време на работа ли осигурихте на работещите на 8-часов работен ден? | не | Т.8 от Приложение към чл. 8 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | При нормална продължителност на работния ден (8 часа) се дават поне 2 почивки. | Първата почивка е 2-2,5 часа след започване на работата, за да не се нарушава периодът на вработването, а втората - 1,5 - 2 часа след почивката за хранене. В зависимост от характера на натоварване на работещите и от факторите на работната среда и трудовия процес почивките могат да бъдат повече от две като преобладават почивките след времето за хранене. | не |
| 14 | Две почивки по време на работа ли въведохте за работещите на 12-часови смени? | да | Т.15, буква в) от Приложение към чл. 8 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | При удължени 12-часови работни смени се въвеждат минимум две регламентирани почивки по време на работа, по 30 минути всяка, в първата и втората половина на работната смяна; | Освен почивката за хранене, която не може да бъде по-малка от 30 минути, при 12-часовите смени се въвеждат поне 2 почивки по време на работа по 30 минути. | не |
| 15 | Въртенето на смените обратно на часовниковата стрелка ли е? | не | Т.15, буква г) от Приложение към чл. 8 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Сменната работа се организира така, че въртенето на смените да е по часовниковата стрелка и да са осигурени два последователни почивни дни, от които поне единият да е събота или неделя; | При въртене на смените обратно на часовниковата стрелка при 8-часови смени ще се получи почивка между смените 8 часа. За това работодателят осигурява въртене на смените по часовниковата стрелка (първа, втора, трета, първа и т.н.) | не |
| 16 | Почивката между смените на работниците Ви 8 часа ли е? | не | Т.15, буква ж) от Приложение към чл. 8 от Наредба № 15 от 31 май 1999 г. за условията, реда и изискванията за разработване и въвеждане на физиологични режими на труд и почивка по време на работа | Почивката между две последователни смени не може да бъде по-малка от 12 часа | С оглед необходимостта от възстановяване на организма на човека след работа е и изискването почивката между две смени да е поне 12 часа. | не |

Илюстрации към въпросника:

**1. Към въпрос 6 - Една илюстрация:** На входа на производствено помещение, в което се виждат машини и работници, е поставено табло, на което се чете „Правилник за вътрешния трудов ред“, а по-надолу: „Почивки по време на работа“. Работник е застанал до таблото и чете.

**2. Към въпрос 11 – Една илюстрация:** Помещение с маса, столове, на които са седнали усмихнати работници. На прозореца са поставени саксии с цветя. В дъното на помещението се вижда кафе-машина.

**3. Към въпрос 16 – Една илюстрация:** Мъж с бадж „Началник смяна“ казва на работник с работно облекло: „Ела довечера на работа в 22 часа“. Над главите им се вижда часовник, който сочи 14 ч. Работникът казва: „Не мога да дойда довечера. Почивката ми между смените трябва да бъде поне 12 часа“.